Morgenen 6. januar 2009 grunnstøtte «Richard With» ved pir 2 i Trondheim havn, og tok inn vann. De 153 passasjerene ble evakuert ved hjelp av en stigebil fra brannvesenet. Samtidig ble «Nordlys» tatt ut av opplag og satt inn i hurtigrutetrafikk igjen. Skipet hadde fått skader på hylsene på den ene propellakslingen, og etter et verkstedopphold ved Bredo Werft i Bremen i Tyskland, var hun tilbake i rute på nordgående fra Bergen 5. april.